**Ministru kabineta rīkojuma projekta “Grozījumi Ministru kabineta 2020.gada 6.novembra rīkojumā Nr.655 “Par ārkārtējās situācijas izsludināšanu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “Grozījumi Ministru kabineta 2020.gada 6.novembra rīkojumā Nr.655 “Par ārkārtējās situācijas izsludināšanu”” (turpmāk – rīkojuma projekts) izstrādāts, pamatojoties uz:  • Valsts un pašvaldību institūciju amatpersonu un darbinieku atlīdzības likuma [14. panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p15) ceturto daļu;  • Darba likuma 67.pantu un 138.panta pirmo daļu;  • [Covid-19 infekcijas izplatības seku pārvarēšanas likuma](https://likumi.lv/ta/id/315287-covid-19-infekcijas-izplatibas-seku-parvaresanas-likums) [24. pantu](https://likumi.lv/ta/id/315287-covid-19-infekcijas-izplatibas-seku-parvaresanas-likums#p24);  • Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu (turpmāk – rīkojums Nr.421);  • Ministru kabineta 2021.gada 26.janvāra sēdē (prot. Nr.9, 4. § “Rīkojuma projekts “Grozījumi Ministru kabineta 2020.gada 6.novembra rīkojumā Nr.655 “Par ārkārtējās situācijas izsludināšanu”” 4.punkts) doto uzdevumu (turpmāk – Ministru kabineta dotais uzdevums);  • Iekšlietu ministrijas iniciatīvu.  Rīkojuma projekts atbalstīts Vadības grupas Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam (turpmāk – Vadības grupa) 2021.gada 11.februāra sēdē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | [1] Pašlaik Iekšlietu ministrijas sistēmas iestāžu amatpersonām ar speciālajām dienesta pakāpēm (turpmāk – amatpersona) saskaņā ar Ministru kabineta 2020.gada 6.novembra rīkojuma Nr.655 “Par ārkārtējās situācijas izsludināšanu” (turpmāk – rīkojums Nr.655):  • 9. punktu atļauts noteikt tādu virsstundu darba laiku, kas pārsniedz [Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā](https://likumi.lv/ta/id/138750-iekslietu-ministrijas-sistemas-iestazu-un-ieslodzijuma-vietu-parvaldes-amatpersonu-ar-specialajam-dienesta-pakapem-dienesta-gai...) noteikto maksimālo virsstundu laiku, bet nepārsniedz 60 stundas nedēļā, kā arī *virsstundu darba apmaksai* nepieciešamos papildu finanšu līdzekļus pieprasīt no valsts budžeta programmas 02.00.00 “Līdzekļi neparedzētiem gadījumiem”;  • 10.3 punktu, pamatojoties uz [Covid-19 infekcijas izplatības seku pārvarēšanas likuma](https://likumi.lv/ta/id/315287-covid-19-infekcijas-izplatibas-seku-parvaresanas-likums) [24. pantu](https://likumi.lv/ta/id/315287-covid-19-infekcijas-izplatibas-seku-parvaresanas-likums#p24) un ievērojot [Valsts un pašvaldību institūciju amatpersonu un darbinieku atlīdzības likuma](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums) [15. panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p15) pirmo daļu, atļauts par darbu paaugstināta riska un slodzes apstākļos saistībā ar Covid-19 infekcijas uzliesmojumu un tās seku novēršanu no 2021. gada 1. janvāra noteikt *piemaksu 50 procentu apmērā no stundas algas likmes*, ievērojot šā rīkojuma [10.4 punktā](https://likumi.lv/ta/id/318517#p10.4) minētos kritērijus un amatpersonas iesaistes vai saskares stundu skaitu. Ar piemaksām saistītos izdevumus segt no valsts budžeta programmas “Līdzekļi neparedzētiem gadījumiem” atbilstoši faktiski nepieciešamajam apmēram.  [2] Rīkojuma Nr.655 5.11 apakšpunktā noteikti datumi un laikposmi iedzīvotāju pārvietošanās aizliegumam laikposmā no plkst. 22.00 līdz plkst. 5.00, nosakot pienākumu iedzīvotājiem uzturēties savā dzīvesvietā:  • no *2020. gada 30. decembra līdz 2021. gada 4. janvārim* un no *2021. gada 8. janvāra līdz 2021. gada 10. janvārim* laikposmā no plkst. 22.00 līdz plkst. 5.00 (aizliegums pārvietoties beidzas attiecīgi 2021. gada 4. janvārī plkst. 5.00 un 2021. gada 10. janvārī plkst. 5.00.) (Ministru kabineta 2020.gada 30.decembra rīkojums Nr.801 – grozījumi rīkojumā Nr.655);  • no *2021. gada 15.janvāra līdz 2021. gada 17. janvārim* un no *2021. gada 22. janvāra līdz 2021. gada 24. janvārim* laikposmā no plkst. 22.00 līdz plkst. 5.00 (aizliegums pārvietoties beidzas attiecīgi 2021. gada 17. janvārī plkst. 5.00 un 2021. gada 24. janvārī plkst. 5.00.) (Ministru kabineta 2021.gada 7.janvāra rīkojums Nr.4 – grozījumi rīkojumā Nr.655);  • no *2021. gada 29.janvāra līdz 2021. gada 31. janvārim* un no *2021. gada 5.februāra līdz 2021. gada 7.februārim* laikposmā no plkst. 22.00 līdz plkst. 5.00 (aizliegums pārvietoties beidzas attiecīgi 2021. gada 29. janvārī plkst. 5.00 un 2021. gada 7.februārī plkst. 5.00.) (Ministru kabineta 2021.gada 7.janvāra rīkojums Nr.38 – grozījumi rīkojumā Nr.655).  [3] Saskaņā ar rīkojuma Nr.655 6.2 punktu minēto ierobežojumu kontroli nodrošina Valsts policija sadarbībā ar pašvaldības policiju, Valsts robežsardzi un Nacionālajiem bruņotajiem spēkiem (Ministru kabineta 2020.gada 30.decembra rīkojums Nr.801 – grozījumi rīkojumā Nr.655).  [4] Ierobežojumi noteikti nakts laikā no plkst. 22.00 līdz plkst. 5.00. Rīkojums Nr.655 neparedz amatpersonām un pašvaldības policijas darbiniekiem *piemaksas noteikšanu par dienesta (darba) pienākumu izpildi nakts laikā*, un ar piemaksām saistītos izdevumus segt no valsts budžeta programmas “Līdzekļi neparedzētiem gadījumiem” atbilstoši faktiski nepieciešamajam apmēram.  [5] Saskaņā ar tiesību aktiem *par dienesta (darba) pienākumu izpildi nakts laikā maksājama piemaksa*:  • Valsts un pašvaldību institūciju amatpersonu un darbinieku atlīdzības likuma [14. panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p15) ceturtā daļa noteic, ka “amatpersonas (darbinieki), izņemot karavīrus, saņem piemaksu par nakts darbu 50 procentu apmērā no tām noteiktās stundas algas likmes”;  • Darba likuma 67.panta pirmā daļa noteic, ka “darbinieks, kas veic nakts darbu, saņem piemaksu ne mazāk kā 50 procentu apmērā no viņam noteiktās stundas vai dienas algas likmes”;  • Darba likuma 138.panta pirmā daļa noteic, ka “nakts darbs ir ikviens darbs, ko veic nakts laikā vairāk nekā divas stundas. Ar nakts laiku saprotams laikposms no pulksten 22 līdz 6.”.  [6] Izdevumi piemaksas par nakts darbu samaksai, kas ir obligāts maksājums, ievērojot, ka ierobežojumu kontrole ir ārkārtas pasākums, attiecīgo institūciju *budžeta izdevumos nav plānota*. Ja šie izdevumi tiks segti, nerodot finansēšanas avotu, institūcijas nevarēs pilnā apmērā izmaksāt atlīdzību un segt ar tās izmaksu saistītos nodokļu maksājumus, kuru kavēšana nav pieļaujama.  [7] Saskaņā ar noteikumu Nr.421 41.punktu “līdzekļus no programmas “Līdzekļi neparedzētiem gadījumiem” piešķir *valstiski īpaši nozīmīgiem pasākumiem*, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un *citiem neparedzētiem gadījumiem*”. Ievērojot minēto, izdevumu piemaksas par nakts darbu samaksai amatpersonām finansēšanas avots ir programmas “Līdzekļi neparedzētiem gadījumiem” līdzekļi. Attiecībā uz pašvaldību institūcijām iespējams piesaistīt arī pašvaldību budžeta līdzekļus.  [8] Saskaņā ar Ministru kabineta doto uzdevumu Vadības grupā jāturpina izvērtēt jautājums par *atbilstīgas atlīdzības (piemaksas) noteikšanu* personām, kuras nodrošina valsts funkciju izpildi tiešā saskarē ar iedzīvotājiem, kuri ir vai var būt inficēti ar Covid-19.  [9] Piemaksa amatpersonām par darbu paaugstināta riska un slodzes apstākļos saistībā ar Covid-19 infekcijas uzliesmojumu un tās seku novēršanu (turpmāk – piemaksa) *par laika periodu no 2020.gada 1.oktobra līdz 2020.gada 31.decembrim* saskaņā ar Ministru kabineta 2020. gada 25. novembra rīkojumu Nr. 697 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””(ar grozījumiem – Ministru kabineta 2020. gada 21.decembra rīkojums Nr.789) tika noteikta **75 procentu apmērā no amatpersonai noteiktās stundas algas likmes**, ievērojot uzskaitīto amatpersonas iesaistes vai saskares stundu skaitu un šādus kritērijus: amatpersona ir tiešā un uzskaitāmi pierādāmā saskarē ar Covid-19 inficētām vai iespējami inficētām personām vai ir iesaistīta testēšanas procesā; amatpersona ir tiešā un uzskaitāmi pierādāmā saskarē ar Covid-19 riska grupas pacientiem, kuriem nav apstiprināta slimība, bet ir jāievēro karantīna vai pašizolācija; amatpersona iesaistīta sabiedriskās kārtības nodrošināšanā pasākumos, kas saistīti ar Covid-19 ierobežojumiem.  [10] Lai turpinātu piemaksas piešķiršanu arī *2021.gadā no 1.janvāra* , Iekšlietu ministrija sagatavoja un virzīja saskaņošanai Finanšu ministrijai Ministru kabineta rīkojuma projektu “Grozījumi Ministru kabineta 2020. gada 6.novembra rīkojumā Nr.655 “Par ārkārtējās situācijas izsludināšanu”” (turpmāk – projekts), paredzot tādu pašu piemaksas apmēru kā 2020.gadā iepriekš minētajā laika periodā - **75 procentu apmērā no amatpersonai noteiktās stundas algas likmes**, ievērojot uzskaitīto amatpersonas iesaistes vai saskares stundu skaitu un iepriekš minētos kritērijus.  [11] Finanšu ministra vadītās Vadības grupas 2021.gada 21.janvāra sēdē tika pieņemts **lēmums piemaksu noteikt 50 procentu apmērā no amatpersonai noteiktās stundas algas likmes**.  [12] Projekts tika attiecīgi precizēts.  [13] Ministru kabinets 2021. gada 26. janvārī izdeva rīkojumu Nr. 51 ”Grozījums Ministru kabineta 2020. gada 6. novembra rīkojumā Nr. 655 “[Par ārkārtējās situācijas izsludināšanu](https://likumi.lv/ta/id/318517-par-arkartejas-situacijas-izsludinasanu)””, paredzot no *2021. gada 1. janvāra* noteikt piemaksu **50 procentu apmērā no stundas algas likmes**, ievērojot šā rīkojuma 10.4 punktā minētos kritērijus un amatpersonas iesaistes vai saskares stundu skaitu. Ar piemaksām saistītie izdevumi sedzami no valsts budžeta programmas “Līdzekļi neparedzētiem gadījumiem” atbilstoši faktiski nepieciešamajam apmēram.  [14] Iekšlietu ministrija kopīgi ar Valsts policiju un Valsts robežsardzi ir izvērtējusi pašreizējo situāciju, kas raksturīga ar saslimstības pieaugumu un augstāku saslimstības izplatības risku, kā rezultātā palielinās risks saslimt arī iesaistītajām amatpersonām. Tā rezultātā secināts, ka **piemaksas apmēru samazināt nav pieļaujami**, un tas nosakāms apmērā, kāds bija noteikts par laika periodu no 2020.gada 1.oktobra līdz 2020.gada 31.decembrim.  [15] Vadības grupa 2021.gada 11.februāra sēdē atbalstīja Iekšlietu ministrijas priekšlikumus.  **Rīkojuma projekts paredz:**  1. noteikt piemaksas apmēru 75 procentu apmērā no amatpersonai noteiktās stundas algas likmes;  2. papildināt rīkojumu Nr.655 ar jaunu regulējumu – ievērojot [Valsts un pašvaldību institūciju amatpersonu un darbinieku atlīdzības likuma](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums) [14. panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p15) ceturto daļu un Darba likuma 67.pantu un 138.panta pirmo daļu, izdevumus, kas saistīti ar piemaksas par nakts darbu noteikšanu amatpersonām un pašvaldību policijas darbiniekiem, kuri iesaistīti virsstundu darbā (dienesta pienākumu izpildē virs noteiktās dienesta pienākumu izpildes laika), lai kontrolētu iedzīvotāju pārvietošanās aizlieguma ievērošanu laikposmā no plkst. 22.00 līdz plkst. 5.00, segt no:  - valsts budžeta programmas "Līdzekļi neparedzētiem gadījumiem" – amatpersonām;  - valsts budžeta programmas "Līdzekļi neparedzētiem gadījumiem" un pašvaldību budžeta līdzekļiem – pašvaldību policijas darbiniekiem. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija, Valsts robežsardze. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iesaistītās amatpersonas un pašvaldību policijas darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| Rādītāji | | 2021. gads | | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2023. gadam | izmaiņas, salīdzi-  not ar vidēja termiņa budžeta ietvaru 2023. gadam |
| 1 | | 2 | 3 | | 4 | 5 | 6 | 7 | 8 |
| 1. Budžeta ieņēmumi | | 0 | 0 | | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | | 0 | 0 | 0 | 0 | 0 |
| 1.2. valsts speciālais budžets | | 0 | 0 | | 0 | 0 | 0 | 0 | 0 |
| 1.3. pašvaldību budžets | | 0 | 0 | | 0 | 0 | 0 | 0 | 0 |
| 2. Budžeta izdevumi | | 0 | Nav precīzi aprēķināmi | | 0 | 0 | 0 | 0 | 0 |
| 2.1. valsts pamatbudžets | | 0 | Nav precīzi aprēķināmi | | 0 | 0 | 0 | 0 | 0 |
| 2.2. valsts speciālais budžets | | 0 | 0 | | 0 | 0 | 0 | 0 | 0 |
| 2.3. pašvaldību budžets | | 0 | 0 | | 0 | 0 | 0 | 0 | 0 |
| 3. Finansiālā ietekme | | 0 | -Nav precīzi aprēķināma | | 0 | 0 | 0 | 0 | 0 |
| 3.1. valsts pamatbudžets | | 0 | -Nav precīzi aprēķināma | | 0 | 0 | 0 | 0 | 0 |
| 3.2. speciālais budžets | | 0 | 0 | | 0 | 0 | 0 | 0 | 0 |
| 3.3. pašvaldību budžets | | 0 | 0 | | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | Nav precīzi aprēķināmi | | 0 | 0 | 0 | 0 | 0 |
| 5. Precizēta finansiālā ietekme | | X | 0 | | 0 | 0 | 0 | 0 | 0 |
| 5.1. valsts pamatbudžets | | 0 | | 0 | 0 | 0 |
| 5.2. speciālais budžets | | 0 | | 0 | 0 | 0 |
| 5.3. pašvaldību budžets | | 0 | | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | **1. Piemaksa**  Papildus nepieciešamais finansējums piemaksu izmaksai 2021.gadā nav precīzi aprēķināms, jo nav zināms:   * cik ilgi turpināsies ārkārtējā situācija un cik ilgi amatpersonām būs jāveic Covid-19 izplatības ierobežošanu regulējošos normatīvajos aktos noteiktie uzdevumi; * amatpersonu iesaistes apjoms un laiks.   **Indikatīvi nepieciešamais finansējums piemaksai 2021.gadā vienam mēnesim – KOPĀ:  770 867 *euro,*** tai skaitā:  Valsts policija – 449 147 *euro*  Valsts robežsardze– 321 720 *euro.*   |  |  |  |  |  | | --- | --- | --- | --- | --- | |  | Prognozētais iesaistīto amatpersonu skaits | Prognozētās iesaistes stundas kopā/vidēji uz 1 amatpersonu | Kopā piemaksām/ vidēji uz 1 amatpersonu | **Kopā atlīdzībai (ar DD VSAOI 23,59%)** | | Valsts policija + Valsts policijas koledža | 3155 | 64 728/21 | 363 417/115 | 449 147 | | Valsts robežsardze + Valsts robežsardzes koledža | 705 | 60 630/86 | 260 312/369 | 321 720 | | Kopā | 3860 | x | 623 729/x | **770 867** |   **2. Piemaksa par nakts darbu**  Papildus nepieciešamais finansējums piemaksu par nakts darbu izmaksai 2021.gadā nav precīzi aprēķināms, jo nav zināms:   * cik ilgi turpināsies ārkārtējā situācija un cik ilgi amatpersonām un pašvaldību policijas darbiniekiem būs jāveic Covid-19 izplatības ierobežošanu regulējošos normatīvajos aktos noteiktie uzdevumi; * amatpersonu un pašvaldību policijas darbinieku iesaistes apjoms un laiks.   **Indikatīvi nepieciešamais finansējums no valsts budžeta programmas "Līdzekļi neparedzētiem gadījumiem":**   1. **Pašvaldību policijas darbiniekiem nav precīzi aprēķināms, un tas būs atkarīgs no Vadības grupā pieņemtā lēmuma par kompensācijas apmēru.**   **Rīkojumā Nr.655 noteiktajā laikposmā no 01.01.2021.-07.02.2021. prognozētie izdevumi – 36 402 *euro.***  **2. Amatpersonām rīkojumā Nr.655 noteiktajā laikposmā (no 30.12.2020.-31.12.2020. un no 01.01.2021.-07.02.2021.) prognozētie izdevumi – KOPĀ:  458 920 *euro,*** tai skaitā:  Valsts policijai, Valsts policijas koledžai – 452 715 *euro*  Valsts robežsardzei, Valsts robežsardzes koledžai– 6205 *euro.*   |  |  |  |  |  | | --- | --- | --- | --- | --- | |  | Prognozētais iesaistīto amatpersonu skaits | Prognozētās iesaistes stundas kopā/vidēji uz 1 amatpersonu | Kopā piemaksām/ vidēji uz 1 amatpersonu | **Kopā atlīdzībai -ar DD VSAOI 24, 09 % (dec.), 23,59% (janv., febr.)** | | Valsts policija + Valsts policijas koledža | 2 170 | 105 245/48,5 | 366 304/168,80 | 452 715 | | Valsts robežsardze + Valsts robežsardzes koledža | 245 | 1715/7 | 5020/20,49 | 6205 | | Kopā | 2415 | x | 371 324/x | **458 920** | | | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Projekts šo jomu neskar. | | | | | | | |
| 8. Cita informācija | | Ministru kabineta ***protokollēmuma projekts paredz:***  1. Uzdevumu Iekšlietu ministrijai normatīvajos aktos noteiktajā kārtībā sagatavot un līdz 2021.gada 20.maijam iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" piemaksu par nakts darbu izmaksai.  Finansējumu plānots pieprasīt vienlaikus ar finansējumu samaksai par virsstundu darbu, kura uzskaites periods ir četri kalendāra mēneši (Ministru kabineta 2021.gada 26. janvāra sēdes prot.Nr.9 4.§ 3.2.apakšpunkts).  2. Uzdevumu Iekšlietu ministrijai sadarbībā ar Latvijas Pašvaldību savienību sagatavot un iesniegt izskatīšanai Vadības grupā priekšlikumus par kritērijiem samaksas par virsstundu darbu un piemaksas par nakts darbu daļējai kompensēšanai no valsts budžeta programmas 02.00.00 "Līdzekļi neparedzētiem gadījumiem" pašvaldību institūcijām saistībā ar pašvaldības policijas iesaisti iedzīvotāju pārvietošanās aizlieguma ievērošanas kontrolē.  Tiks sagatavots un iesniegts izskatīšanai Vadības grupā rīkojuma projekts par grozījumiem rīkojumā Nr.655, nosakot apmēru, kādā pašvaldību institūcijām tiek kompensēti izdevumi no valsts budžeta programmas 02.00.00 "Līdzekļi neparedzētiem gadījumiem", paredzot, ka izdevumi tiek segti arī no pašvaldību budžeta līdzekļiem. | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | |
| Projekts šo jomu neskar. | | | | | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | |
| Projekts šo jomu neskar. | | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | | |
| Projekts šo jomu neskar. | | | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | |
| 1. | Projekta izpildē iesaistītās institūcijas | | | Iekšlietu ministrija, Finanšu ministrija, Valsts policija, Valsts robežsardze, pašvaldību institūcijas. | | | | | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | Projekts šo jomu neskar. | | | | | |
| 3. | Cita informācija | | | Nav | | | | | |

Iekšlietu ministrs Sandis Ģirģens

Vīza: Valsts sekretārs Dimitrijs Trofimovs

15.02.2021. 10:06

2342

A.Strode 29244732

[Alda.strode@iem.gov.lv](mailto:Alda.strode@iem.gov.lv)